google/wiki40b huggingface dataset:
Marsyal Udara

Marsyal Udara (Air Marshal atau AM) ialah pegawai udara berpangkat tiga bintang yang berasal daripada Tentera Udara Diraja. Pangkat tersebut juga telah digunakan oleh banyak tentera udara negara-negara yang mempunyai pengaruh sejarah British dan ia kadangkala digunakan sebagai terjemahan bahasa Inggeris yang setaraf dengan pangkat di negara-negara yang mempunyai struktur pangkat spesifik tentera udara bukan Inggeris.
Marsyal Udara ialah pangkat tiga bintang dan mempunyai kod pangkat OF-8 NATO, setaraf dengan Laksamana Madya dalam Tentera Laut Diraja atau Leftenan Jeneral dalam Tentera Darat British atau Marin Diraja. Didalam angkatan bersenjata NATO yang lain, seperti Angkatan Tentera Amerika Syarikat dan Angkatan Tentera Kanada, pangkat tiga bintang yang setara ialah Leftenan Jeneral.
Pangkat Marsyal Udara adalah lebih tinggi daripada Marsyal Madya Udara dan lebih rendah daripada Ketua Marsyal Udara.
Pegawai yang berpangkat Marsyal Udara lazimnya memegang jawatan lebih kanan seperti Panglima Tertinggi sesebuah tentera udara atau sebuah formasi pasukan udara yang besar. Pegawai berpangkat Ketua Marsyal Udara dan Marsyal Madya Udara juga dirujuk secara umum sebagai Marsyal Udara. Kadang-kadang, pegawai tentera udara yang berpangkat marsyal dianggap sebagai marsyal udara.
Anglesqueville-l'Esneval

Anglesqueville-l'Esneval ialah komun di jabatan Seine-Maritime dan di kawasan Haute-Normandie di utara Perancis.
Aldealices

Aldealices merupakan sebuah kawasan perbandaran di Sepanyol di Soria, di komuniti autonomi Castile dan León.
EF-111A Raven

Spesifikasi (EF-111A unless noted)

Data dari The Great Book of Modern Warplanes
Kitaran Saros

Kitaran Saros merupakan satu kitaran gerhana dengan tempoh selama 18 tahun 11 hari 8 jam (kira-kira 6585⅓ hari) yang boleh digunakan untuk mencongak gerhana Matahari dan Bulan. Satu kitaran selepas suatu gerhana, matahari, Bumi dan Bulan akan kembali ke geometri relatifnya yang sama, dan satu gerhana yang hampir serupa akan muncul pada barat lokasinya yang asal.
Satu siri gerhana yang dipisahkan oleh satu kitaran Saros dinamakan satu siri Saros.
Sekolah Kebangsaan Seksyen 7, Bandar Baru Bangi

Sejarah

Sekolah Kebangsaan Seksyen 7, Bandar Baru Bangi telah dibuka pada 1 Januari 2002. Sekolah ini mempunyai 4 blok bangunan iaitu Blok A - Blok Pentadbiran Blok B - Makmal Sains dan Makmal Komputer Blok C - Kelas, kantin dan padang permainan. Sekolah ini menerima seramai 530 orang murid semasa ia mula - mula dibuka dimana ia merangkumi murid - murid dari tahun 1 hingga tahun 4. pada awal penubuhannya, sekolah ini hanya mempunyai satu sesi sahaja. Terdapat pelbagai kaum iaitu Melayu, Cina, India dan lain - lain belajar di sini. Sehingga kini, murid di sekolah adalah seramai 1476 orang merangkumi tahun 1 hingga tahun 6. Sekolah ini pada awal penubuhannya ditadbir oleh seorang guru besar yang bernama En. Sabarudin bin Abu Bakar dan dibantu oleh 38 orang guru. Sekolah ini mempunyai seramai 2 orang kakitangan bukan guru. Sekolah ini menjalankan persekolahan sesi pagi sahaja. Kini, sekolah ini mempunyai seramai 76 orang guru yang mengajar di 45 buah kelas dan dibantu oleh 4 orang kakitangan bukan guru. Sekolah ini terletak di Seksyen 7 Bandar Baru Bangi dengan keluasan 4.6 ekar dan merupakan sekolah model baru. Walaupun dikategorikan sebagai sebuah sekolah gred B, ianya dilengkapi dengan berbagai kemudahan dan peralatan termasuklah 2 buah makmal komputer, 2 buah makmal sains, sebuah pusat sumber, kantin, tandas, kedai buku, bilik gerakan guru, pejabat dan banyak lagi. Semua ini menjadikan Sekolah Kebangsaan Seksyen 7 menjadi pilihan ibu bapa dan penjaga untuk menghantar anak - anak mereka menuntut ilmu di sini. Sekolah ini mula beroperasi pada 7 Januari 2002 dengan menerima murid yang tinggal di sekitar Sungai Chua, Sungai Ramal, Seksyen 5, Seksyen 7 dan Sungai Tangkas dengan latar belakang murid dari pelbagai golongan masyarakat. Kini, pertumbuhan pesat kawasan perumahan persekitaran khasnya, perumahan Seksyen 7 telah menjadikan sekolah ini tumpuan utama penduduk dan murid- murid meningkat seramai 2012 orang.
Countess Di Bawah Tangga

Countess Di Bawah Tangga yang ditulis oleh Eva Ibbotson ialah sebuah novel yang menceritakan tentang Anna Grazinsky, seorang countess Rusia sebelum Perang Dunia I. Dia seorang budak perempuan yang menawan dan yang sentiasa mengesan kebaikan dalam segala perkara dan semua orang, termasuk sepupunya Sergei, adik lelakinya Petya, serta salah satu daripada banyak pengasuhnya, sungguhpun Anna telah dimanjakan dan disayangi oleh ibu bapanya serta juga oleh orang-orang gaji. Walau bagaimanapun, Anna terpaksa melarikan diri dari Rusia selepas Bolshevik merampas kuasa dan ayahnya meninggal dunia. Anna kemudian menjadi seorang pembantu rumah di rumah Earl Westerholme yang digelar Mersham, selepas memujuk pengasuhnya, Pinny, untuk menggajinya. Dia membuat keputusan tidak memberitahu ibu, adik, atau sepupunya Sergei.
Novel ini baru-baru diterbitkan semula dengan judul Countess Rahsia, dan ditujukan kepada para pembaca dewasa muda.
Felda Palong 03

Pengurus 2009

Pada 2009, nama pengurus rancangan Felda Palong 03 ini ialah Mohd Husni Bin Hassan . Segala masalah pentabiran akan dirujuk ke pejabat FELDA Wilayah Raja Alias. En.Mhmd Safii Bin Jasman PMC pernah menjadi N/Pengerusi Palong 03 Merangkap N/Pengerusi Gabungan N.Sembilan Timur.
Sipayung, Sukajaya

Poskod

Poskod yang digunakan di Sipayung adalah 16660. Terdapat buah desa di dalam daerah kecamatan Sukajaya.
Pittenbach

Pittenbach merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Delina (drama)

Sinopsis

Delina ialah pelajar perempuan yang paling comel dan cantik di sekolahnya tetapi dia juga seorang yang sangat angkuh. Satu hari, Delina telah disumpah oleh seorang nenek kebayan. Badannya mengecil dan hanya setinggi seperti Thumbelina.
Delina perlu menyempurnakan lima tugasan untuk melumpuhkan sumpahan dan kembali menjadi normal. Lima tugasan untuk kembali ke size asal telah dibertahu oleh Nenek Kebayan itu dalam bentuk pantun kunci adalah Delina hendaklah mencari Percintaan, Kemaafan, Kasih Sayang, Pengorbanan dan Kejujuran.
Mampukah Delina menjalani hukumannya sebagai seorang kerdil? Dapatkah Delina menyempurnakan kelima-lima tugasan Nenek Kebayan itu? Mampukah dia mendapatkan badannya kembali?
Senja

Senja merupakan permulaan gelap pada waktu petang. Ia sering dikelirukan dengan waktu maghrib, iaitu ketika matahari mula hilang di bawah ufuk. Biasanya langit masih terang dan biru untuk beberapa waktu setelah matahari terbenam. Waktu ini dikenali sebagai senja. Teja merupakan akhir waktu senja.
Celle-Lévescault

Celle-Lévescault ialah sebuah komun di jabatan Vienne di wilayah Poitou-Charentes barat Perancis.
Warna dalam budaya Cina

Merah

Angpau (sampul merah) ialah hadiah berbentuk wang yang diberikan dalam masyarakat Cina semasa perayaan atau peristiwa khas. Warna merah melambangkan nasib baik. Justera, warna merah dilarang sama sekali dalam upacara pengebumian kerana ia melambangkan kebahagiaan.

Kuning/Emas

Warna kuning juga dilihatkan sebagai warna bertuah dan kekadang dipasangkan dengan warna merah sebagai ganti untuk warna emas atas alasan yang nyata. Ia juga merupakan warna untuk gubah dan pakaian maharaja. Bagaimanapun, warna kuning juga digunakan sebagai warna perkabungan dalam kalangan penganut agama Buddha Cina, khususnya untuk sami yang meninggal dunia.

Hijau

Warna hijau umumnya dikaitkan dengan "kesihatan, kemakmuran, dan keharmonian". Bagaimanapun, topi hijau dikaitkan dengan kecurangan dan juga merupakan ungkapan untuk lelaki dayus. Ini telah mengakibatkan perasaan yang tidak senang dalam kalangan biskop Katolik yang mempunyai topi hijau pada bahagian atas jata kegerejaan mereka.

Putih/Perak

Berbeza dengan perlambangan ketulenan, kesucian, dan kebersihan Barat, warna putih dikaitkan dengan kematian dalam budaya Cina dan terutamanya digunakan dalam upacara pengebumian. Warna putih kekadang digantikan dengan warna perak, dengan wang perak seringnya diberikan kepada orang yang sudah meninggal dunia dalam bentuk wang kertas sembahyang.

Hitam

Warna hitam ialah warna neutral yang digunakan untuk pakaian sehari-hari. Bagaimanapun, ia juga digunakan semasa upacara pengebumian untuk melambangkan perkabungan, suatu perkembangan yang mungkin dipengaruhi oleh amalan Barat, dengan reben hitam biasanya digantung pada gambar orang yang sudah meninggal dunia..

Biru atau biru gelap

Warna biru dan warna biru gelap juga merupakan warna yang digunakan untuk peristiwa muram seperti upacara pengebumian dan kematian.
Senarpont

Senarpont ialah sebuah komun yang terletak di komun Somme di Picardie di utara Perancis.
Margawati

Poskod

Poskod yang digunakan di Margawati adalah 44113. Terdapat buah desa di dalam daerah kecamatan Garut Kota.
Bermain

Bemain ialah suatu aktiviti dan kualiti fikiran dalam terlibat dengan pandangan dunia seseorang. Bermain merujuk kepada berbagai kegiatan sukarela, termotivasi intrinsik yang biasanya berkait dengan kesenangan dan keseronokan.
Bermain boleh terdiri dari interaksi lucu, pura-pura atau khayalan antara perorangan dan dengan diri atau mainan. Amalan permainan jelas di seluruh dunia dan dapat dilihat pada manusia dan binatang, khususnya pada perkembangan kognitif dan sosialisasi mereka yang terlibat dalam proses perkembangan dan yang masih muda. Bermain sering menggunakan alat peraga, alatan, binatang, atau mainan dalam konteks pembelajaran dan rekreasi. Sesetengah permainan mempunyai tujuan yang jelas dan apabila distrukturkan dengan peraturan dipanggil suatu permainan. Sementara beberapa permainan tidak mempunyai peraturan atau tujuan sebegitu dan dianggap "tidak berstruktur" dalam sastera.
Kelawar Kepak Jernih

Ciri-ciri

Kelawar Kepak Jernih ialah haiwan berdarah panas, dalam kumpulan kelas mamalia.

Pembiakan

Sebagaimana haiwan mamalia lain, Kelawar Kepak Jernih membiak dengan beranak.
Seraya Barat

Poskod

Poskod yang digunakan di Seraya Barat adalah 80811. Terdapat 11 buah desa/kelurahan di dalam daerah kecamatan Karang Asem.
Simongan

Simongan merupakan sebuah bandar di Semarang, Jawa Barat,Indonesia. Kawasan ini agak rata tetapi sebahagian kecil penduduknya tinggal di kawasan bukit.
Tarikan pelancongan di sini ialah Kuil Sam Poo Kong
Kelawar Buluh Besar

Ciri-ciri

Kelawar Buluh Besar ialah haiwan berdarah panas, dalam kumpulan kelas mamalia.

Pembiakan

Sebagaimana haiwan mamalia lain, Kelawar Buluh Besar membiak dengan beranak.
Majlis Perbandaran Langkawi Bandaraya Pelancongan

Asal-usul penubuhan

Kawasan perkhidmatan Pekan Kuah dahulunya dikenali kawasan Sanitary Board. Selepas Perang Dunia Kedua iaitu semasa pemerintahan Inggeris Sanitary Board telah ditukarkan kepada Pengurusan  Town Board Mulai tahun 1945.
Majlis ini dikenali sebagai Majlis Daerah Langkawi mulai 29hb. April 1987, Majlis Daerah Langkawi diberi kuasa sebagai Pihak Berkuasa Tempatan dan bertanggungjawab dalam hal ehwal perancangan, perlesenan, kebersihan, bangunan, senitaman dan sebagainya selaras dengan akta-akta dan undang-undang kecil Majlis yang diguna pakai.
Kawasan pentadbiran Majlis Daerah Langkawi yang diwartakan adalah seluas 47,848 hektar (478.48 km. persegi ) yang meliputi 104 buah pulau seluruh gugusan Pulau Langkawi.
Majlis Perbandaran Langkawi Bandaraya Pelancongan (MPLBP) telahpun diwartakan pada 16 Disember 2000 dan pengisytiharannya telahpun disempurnakan oleh KDYMM Tuanku Sultan Kedah Darul Aman pada 24 Mac 2001.
Pada tahun 2001, MPLBP telah mendapat ISO Versi 1994 berkaitan perancangan dan bangunan dan telah tamat pada tahun 2003.
Bidang tugas MPLBP meliputi Perancangan Fizikal, Ekonomi serta Sosial ke arah kemantapan Pembangunan Bandar di Langkawi dan memberikan Perkhidmatan Perbandaran yang efisien serta bertanggungjawab terhadap perancangan dan pembangunan Bandar
Pentadbiran MPLBP sentiasa bertanggungjawab dalam melaksanakan tugas-tugas yang diamanahkan secara cekap dan berkesan serta sentiasa berusaha untuk memberi dan melaksanakan perkhidmatan berkualiti demi kecemerlangan, kepuasan dan keselesaan penduduk dan pembayar cukai.
MPLBP melaksanakan setiap fungsi-fungsinya menggunakan Akta Kerajaan Tempatan 1976 (Akta 171) serta dapat melaksanakan aktiviti dan menguatkuasakan dasar serta peraturan-peraturan yang berkaitan dengan Hal Ehwal Pihak Berkuasa Tempatan Majlis Daerah Langkawi Bandar Pelancongan 
Pada Januari 2006, satu jawatankuasa ISO 9001:2000 telah diwujudkan diikuti pelancaran MS ISO 9001:2000 MPLBP pada 6 September 2007
Aussac

Aussac ialah sebuah komun yang terletak di komun Tarn di selatan Perancis.
Tunku Imran ibni Tuanku Ja’afar

Tan Sri Tunku Imran Tunku Ja'afar telah diisytihar muflis oleh Mahkamah Tinggi Kuala Lumpur pada 14 September 2005 kerana gagal membayar hutang berjumlah RM154,742 kepada sebuah syarikat dari United Kingdom. 
Penolong Kanan Pendaftar Mahkamah Tinggi, Bahagian Bankrapsi, Shazrill Ghazali membuat keputusan itu  selepas membenarkan permohonan syarikat Boult-Wade Tennant (BWT) yang beralamat di Verullam Gardens, 70 Gray's Inn Road, United Kingdom, terhadap Tunku Imran. 
Syarikat itu memfailkan petisyen pemiutang terhadap Tunku Imran pada 9 Disember 2004 memohon supaya satu perintah penerimaan dibuat berhubung dengan harta pusaka beliau. 
Petisyen pemiutang itu menyatakan bahawa Tunku Imran gagal mematuhi notis kebankrapan bertarikh 30 Julai 2004 yang menghendaki Tunku Imran membayar hutang berjumlah RM154,742 kepada syarikat BWT dalam masa tujuh hari selepas notis itu disampaikan kepadanya pada 20 September 2004. 
Antara butir-butir tuntutan dalam notis kebankrapan yang dikemukakan oleh syarikat BWT ialah jumlah pokok sebanyak RM150, 694.05, faedah terhadap jumlah pokok itu pada kadar lapan peratus setahun sebanyak RM2,173.95 dan kos sebanyak RM1,874 yang kesemuanya berjumlah RM154,742. 
Jumlah wang itu dituntut oleh BWT selepas syarikat itu berjaya mendapatkan perintah ingkar terhadap Tunku Imran di Mahkamah Sesyen pada 19 Mac 2004
Tan Sri Tunku Imran Tunku Ja'afar banyak berjasa dalam industri sukan di Malaysia . Beliau merupakan Presiden Majlis Olimpik Malaysia, (MOM) . Semasa Sukan SEA di Malaysia pada tahun 2001, Tan Sri Tunku Imran Tunku Ja'afar merupakan pengerusi Sukan SEA.
Ludorf

Ludorf merupakan sebuah munisipaliti terletak di daerah Mecklenburgische Seenplatte, Mecklenburg-Vorpommern, Jerman.
Fatehpur, Fatehpur

Demografik 2001

Menurut bancian India pada tahun 2001, Fatehpur memiliki bilangan penduduk seramai 151,757. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Fatehpur memiliki kadar pendidikan (kebolehan membaca) 62%, melebihi kadar purata kebangsaan 59.5%; dengan 58% lelaki dan 42% wanita mampu membaca. 14% dari populasi berusia di bawah 6 tahun. (2001)
Kampung Bakau Kelibang

Poskod

Poskod yang digunakan di Kampung Bakau Kelibang, Langkawi, Kedah adalah 07000.
Ignacio Zaragoza

Ignacio Zaragoza Seguín (24 Mac 1829 – 8 September 1862) adalah seorang jeneral Angkatan Tentera Mexico, dikenali dengan kemenangan tidak disangka-sangkanya ke atas angkatan Perancis dalam Pentempuran Puebla pada 5 Mei 1862 (Cinco de Mayo). Zaragoza dilahirkan di la Bahía del Espíritu Santo, yang ketika itu ialah negeri Mexico Coahuila y Tejas, kini bandar Goliad, Texas, di Amerika Syarikat.
Badalona

Badalona merupakan sebuah kawasan perbandaran yang terletak di Sepanyol dalam daerah Baix Ebre, wilayah Catalonia.
Anacondas: The Hunt for the Blood Orchid

Pelakon

Filem ini turut disertai oleh beberapa orang pelakon terkenal, antaranya adalah Morris Chestnut, KaDee Strickland, Eugene Byrd

Ringkasan

Sebuah ekspedisi saintifik menuju ke Borneo untuk mendapatkan bunga yang dikenali sebagai Orchid Darah, yang boleh memberikan kehidupan yang lebih panjang. Sementara itu, mereka bertembung dengan ular dan satu sama sendiri.
Raja Ali

Raja Ali Ibni Daeng Kemboja ialah Yang Dipertuan Muda V. Beliau dilantik oleh Sultan Mahmud Shah III, Sultan Lingga-Riau selepas kemangkatan Raja Haji semasa menyerang Belanda di Teluk Ketapang, Melaka pada tahun 1784 dan beliau bergelar Sultan Ali Riayat Shah.
Belanda telah menyerang Riau pada 30 Oktober 1784 secara tiba-tiba sehingga menyebabkan perbalahan antara pihak Melayu dengan Bugis. Raja Ali sendiri terpaksa keluar dari Riau dan pergi ke Siantan.
Pada tahun yang sama, Belanda telah menandatangani perjanjian dengan Sultan Mahmud untuk menerima naungan Belanda ke atas Riau. Sejak saat itu, Belanda telah berjaya menanamkan pengaruhnya di Johor-Riau yang sejak penubuhannya pada tahun 1528 tidak pernah dijajah oleh bangsa Eropah.
Perjanjian itu menyebabkan jawatan Yang Dipertuan Muda dimansuhkan dan tugas Yang Dipertuan Muda memerintah Riau diserahkan kepada Engku Muda Muhammad.
Jawatan Yang Dipertuan Muda dikembalikan semula kepada Raja Ali pada tahun 1795 oleh Inggeris yang mentadbir Melaka bagi pihak Belanda ketika berlaku Perang Napoleon di Eropah.
Pada tahun ini juga dibuat penetapan kawasan pemerintahan antara Sultan Mahmud Shah III dan Yang Dipertuan Muda iaitu Yang Dipertuan Muda mentadbir Riau dan Sultan pula mentadbir kerajaan yang berpusat di Lingga.

Kemangkatannya

Baginda mangkat di Pulau Bayan pada tahun 1806 dan digelar Marhum Pulau Bayan
Nicolò Zaniolo

Kerjaya awal

Zaniolo pada awalnya berlatih di akademi Fiorentina. Pada hari terakhir jendela perpindahan pertengahan tahun 2016, beliau telah dilepaskan oleh Fiorentina dan menyertai Virtus Entella. Setelah mewakili pasukan Primavera Entella selama beberapa bulan, Zaniolo telah diberi peluang untuk melakukan penampilan sulung di Serie B pada 11 Mac 2017 iaitu semasa beliau berusia 17 tahun. Beliau telah beraksi menentang Benevento yang berkesudahan pasukannya menang 3–2. Secara keseluruhannya, beliau telah beraksi sebanyak tujuh perlawanan untuk Biancocelesti buat musim 2016–17.
Pada 5 Julai 2017, Internazionale mengumumkan bahawa pihak kelab telah berjaya mengikat Zaniolo dengan perpindahan yang dilaporkan sebanyak €1.8 juta bersama bonus €1.7 juta. Beliau beraksi untuk pasukan Primavera Inter ketika musim 2017–18 dan menjadi penjaring terbanyak pasukan dengan menjaringkan 13 gol di samping pasukannya merangkul kejohanan Campionato Nazionale Primavera. Zaniolo melakukan penampilan sulungnya untuk Internazionale dalam perlawanan persahabatan pra-musim pada 9 Julai 2017. Walau bagaimanapun, beliau tidak beri peluang untuk beraksi dalam sebarang perlawanan kompetitif bersama pasukan utama.

Roma

Pada Jun 2018, Zaniolo dan Davide Santon dilaporkan telah menyertai Roma sebagai sebahagian daripada rundingan perpindahan Radja Nainggolan ke Inter. Zaniolo melengkapkan ujian kesihatannya pada 25 Jun sebelum menandantangani kontrak selama lima tahun bersama Roma. Beliau melakukan kemunculan pertamanya untuk Roma dan debut di Liga Juara-Juara Eropah pada 19 September ketika kekalahan 3–0 kepada Real Madrid di Santiago Bernabéu. Beliau melakukan penampilan pertamanya di Serie A pula pada 26 September 2018 ketika berusia 19 tahun dalam aksi menentang Frosinone. Pada 26 Disember, beliau telah menjaringkan gol pertamanya di Serie A ketika membantu pasukannya menang 3–1 ke atas Sassuolo. Setahun kemudian, dalam perlawanan Liga Juara-Juara menentang Porto, Zaniolo menjadi pemain Itali termuda yang menjaringkan dua gol dalam satu perlawanan kejohanan tersebut selepas beliau berhasil mencipta rekod tersebut sekali gus membantu Roma untuk meraih kemenangan 2–1.

Kerjaya antarabangsa

Pada 1 September 2018, beliau telah menerima panggilan pertama oleh pasukan kebangsaan Itali ketika di bawah kendalian pengurus Roberto Mancini bagi menghadapi perlawanan pembukaan menentang Liga Negara-Negara UEFA menentang Poland dan Portugal pada hujung bulan.
Beliau melakukan penampilan sulungnya untuk Itali pada 23 Mac 2019 dengan menjadi pemain gantian kepada Marco Verratti semasa menentang Finland dalam aksi pembukaan kelayakan Euro 2020.

Kehidupan peribadi

Beliau merupakan anak kepada Igor Zaniolo, seorang bekas pemain bola sepak yang beraksi di posisi penyerang untuk kelab-kelab Serie B dan Serie C.
The Big Trail (filem 1931)

Pelakon

Filem ini turut disertai oleh beberapa orang pelakon terkenal, antaranya adalah John Wayne, Marguerite Churchill, El Brendel

Ringkasan

Breck Coleman membawa beratus-ratus peneroka dalam kereta kuda tertutup dari Sungai Mississippi untuk nasib mereka di Barat.
Sungai Benteng

Poskod

Poskod yang digunakan di Sungai Benteng adalah 37482. Terdapat 9 buah desa di dalam daerah kecamatan Singkut.
Isa Kamari

Pendidikan

Beliau mendapat ijazah B.Arch. (Hons) dari Universiti Nasional Singapura (1988). Seterusnya sarjana M.Phil. bagi kajian sastera di Universiti Kebangsaan Malaysia. Kini bertugas sebagai Arkitek Prinsipal dengan Penguasa Pengangkutan Darat Singapura, LTA.
Beliau adalah ahli Lembaga Pengarah Arkib Negara dan ahli Majlis Bahasa Singapura. Beliau juga AJK Pengemudi Festival Seni Singapura dan Perlaksanaan Galeri Seni Negara, MICA.  Beliau juga AJK Khas Penggalakan Bahasa Melayu, Kementerian Pendidikan Singapura.

Anugerah

Pada 2006, Isa telah menerima S.E.A. Write Award di Bangkok, Thailand.
Sumur Usia adalah kumpulan puisi yang diterbitkan pada 1993 dan telah memenangi Anugerah Buku National Book Development Council pada 1995 dalam kategori puisi. Hadiah Sastera Anugerah Persuratan pada 1997 bagi cerpen, Pertemuan dan esei sastera, Milik Siapa Bumi Yang Satu Ini pada 2001. Hadiah Penghargaan bagi kategori puisi dan esei sastera pada 1993, 1995 and 1997 di majlis Anugerah Persuratan, yang dianjurkan oleh Majlis Bahasa Melayu, Singapura. Hadiah Penghargaan Saadon Ismail pada 1995, yang dianjurkan oleh Persatuan Wartawan Melayu bagi kategori puisi dan cerpen. 
Novel sejarah, Satu Bumi, yang diterbitkan pada 1998 telah memenangi Hadiah Penghargaan Anugerah Persuratan pada 1999. Novel tersebut telah diterjemahkan ke dalam bahasa Mandarin dan diterbitkan pada 1999 dengan judul ‘Yi Pien Re Tu’. Satu Bumi juga terpilih untuk acara ‘Bacalah Singapura!’ pada 2005. Novel Kiswah (2002) pula telah berjaya ke pusingan akhir pemilihan Singapore Literature Prize, 2004. Novel Menara (2002) pula meraih Hadiah Penghargaan Anugerah Persuratan 2003, dan Tawassul (2002) menerima kritikan meluas dan tinggi.
Novel sejarah Atas Nama Cinta yang membongkar rusuhan Maria Hertogh telah dilancarkan pada  2006 bersama tiga kumpulan puisi Ka’bah, Lorong Wahyu dan Cinta Arafah. Satu perkara menarik mengenai 4 buku ini ialah ia dilancarkan bersama cakera padat yang mengandungi lagu-lagu puisi dan deklamasi sajak. Ka’bah, Lorong Wahyu & Cinta Arafah juga telah dihiasi dengan tulisan khat Jawi.
Isa Kamari juga menulis lirik lagu dan menerbitkan album lagu dan video dokumentari. Beliau sering membaca puisi dan membentangkan kertas kerja di persidangan dan seminar antarabangsa. Beliau juga gigih mengadakan bengkel penulisan kreatif untuk murid-murid sekolah dan adalah pengasas dan ‘webmaster’ bagi laman sastera setempat yang popular, www.isakamari.com.

Keluarga

Isa Kamari telah beristeri dan mempunyai dua puteri. Isteri beliau telah meraih ijazah Phd. daripada Universiti South Carolina dalam bidang Sains Politik dan Perhubungan Antarabangsa.
Sekolah Kebangsaan Abang Aing

Sejarah

SRK Abang Aing adalah satu-satunya sekolah bumiputera yang yang tunggal Grade A di Sri Aman dan sudahpun berfungsi sebelum tahun 1931. Mengikut maklumat yang diberikan oleh bekas Guru Besar SRK Abang Aing, beliau juga adalah seorang tokoh guru iaitu Allahyarham Tuan Haji Muhammad Bin Bujang memberitahu bahawa sekolah ini dikenali dengan nama Sekolah Melayu Kerajaan. Sekolah Melayu Kerajaan ini dipercayai sudah wujud dalam tahun 1920. Pada ketika itu hanya ditumpangkan di Mahkamah Melayu. Tempat asal mahkamah itu ialah di kawasan yang digunakan oleh Majlis Daerah Sri Aman sebagai tempat pasar sayur –sayuran sekarang.
Dalam tahun 1931 barulah bangunan SRK Abang Aing yang pertama didirikan di tapak bangunan SRK Abang Aing yang ada sekarang. Sekolah ini dinamakan “SRK Abang Aing” ialah kerana mengambil sempena nama seorang Pegawai Bumiputera Melayu yang telah banyak memberi perkhidmatan cemerlang kepada bangsa dan tanah air di zaman pemerintahan Raja Putih yang kedua iaitu Charles Brooke khususnya kawasan-kawasan di bahagian Sri Aman, Sarawak.